Bibi Johns

Gun Birgit Bibi Johns, tidligere Pfleghar. opprinnelig Gun Birgit Johnsson (født 21. januar 1929 i Arboga) er en svensk sanger og kunstmaler.

 Biografi 
Hun startet sin karriere tidlig, sang på skoleavslutninger hjemme i Arboga og debuterte som trettenåring på en Barnas dag-tilstelning. Etter fullført skolegang søkte Johnson seg til kunstskole for å utdanne seg til reklametegner. I Stockholm kom hun i kontakt med den musikalske showgruppen Vårat gäng. Johnson debuterte med gruppa i 1946 Edström, Karl-Olof: Bibi Johns i Nationalencyclopedins nettutgave og kom deretter til å turnere med den i halvannet år. Siden ble hun engasjert som vokalist hos Carl-Henrik Norin og senere hos Thore Swanerud.

I 1951 reiste Johnson til USA. Hun kom i kontakt med plateselskapet RCA Victor og fikk artistnavnet Bibi Johns, men det var i Vest-Tyskland hun raskt gjorde karriere. Bibi Johns var den første i rekken av kvinnelige svenske slagersangere som gjorde suksess i Vest-Tyskland, og det er først og fremst hennes tid der på 1950- og 1960-tallet som gav henne berømmelse. I årene i Vest-Tyskland medvirket Johnson dessuten i et tyvetalls filmer.

I begynnelsen av 1960-tallet kom hun hjem til Sverige for å turnere i folkeparkene og spille revy på Liseberg. På hjemmebane fikk Johnson nå grammofon-suksesser med sanger som «Leka med elden», «Bröllopet» og ikke minst «Bibbi's Bossa Nova», som tilbrakte 21 uker på Svensktoppen sommeren 1963. Det er imidlertid i Vest-Tyskland at Johnson har hatt sine aller største suksesser. 

Hun har vært programleder for flere tyske TV-programmer. Hjemme i Sverige var Johnson programleder for Melodifestivalen 1983, ettersom Eurovision Song Contest 1983 fant sted i Vest-Tyskland.

Johnson har også gjort karriere som kunstmaler. I 1975 begynte hun på kunstskole i München og har hatt utstillinger i flere tyske byer.

 Filmografi (utvalg) 
 1954 – Flicka med melodi
 1954 – An jedem Finger zehn
 1955 - Wie werde ich Filmstar?
 1955 - Ball im Savoy
 1956 - Tausend Melodien
 1957 - Unter Palmen am blauen Meer
 1958 - Wehe wenn sie losgelassen...
 1959 – La paloma
 1971 – Glückspilze

 Referanser 

 Eksterne lenker 




Kategori:Svenske sangere
Kategori:Svenske malere
Kategori:Personer fra Arboga